Pokyny na vyplnenie prihlášky na Súbeh o subvencovanie prepravy žiakov stredných škôl na území AP Vojvodiny na rok 2025 a sprievodných tabuliek

1. Príloha 1 a príloha 1a sa týkajú celkových **nákladov na prepravu** žiakov cestovateľov stredných škôl na ročnej úrovni pri súčasných cenách podľa cestovnej vzdialenosti. Výpočet je založený na cenách mesačného žiackeho lístka. Ak na niektorých trasách neexistuje organizovaná preprava, výpočet prepravných nákladov na jednotlivé trasy zabezpečuje príslušný obecný/mestský úrad, čím sa určia celkové dopravné náklady. Počet žiakov zhrnutý v tabuľkách 1 a 1a by mal byť v súlade s počtom žiakov a zoznamom žiakov – Príloha č. 3 a v prílohe v položke č. 7. **Príloha 1a** sa vypĺňa len vtedy, ak existujú relácie, pre ktoré nie je organizovaná doprava, inak formulár netreba vypĺňať.
2. V prihláške pod položkou 5 sa uvádza údaj, ktorý sa vzťahuje na **subvenciu** , ktorá sa požaduje od Pokrajinského sekretariátu vzdelávania, predpisov, správy a národnostných menšín – národnostných spoločenstiev, a v položke 6 je uvedené množstvo finančných prostriedkov, ktoré sa plánuje vyčleniť na **subvenciu** z **vlastných zdrojov** jednotky lokálnej samosprávy (nepočítajúc prostriedky od pokrajinského sekretariátu). Súčet údajov v bodoch 5 a 6 nesmie prekročiť sumu súčtu nevyhnutných finančných prostriedkov **na náklady na dopravu** žiakov cestovateľov stredných škôl uvedených v prílohách 1 a 1a.
3. V prílohe 3, ako aj vo výpočtoch, by sa mali v súlade s Pravidlami o podmienkach subvencovania prepravy žiakov stredných škôl v Autonómnej pokrajine Vojvodine (Úradný vestník APV č. 7/23 a 5/24) uvádzať len **žiaci, ktorí denne cestujú z miesta bývania do školy a späť.** Jednotky lokálnej samosprávy, ktoré získavajú zoznamy žiakov od stredných škôl na území lokálnej samosprávy, by ich mali aktualizovať tak, aby sa zobrazovali iba žiaci s bydliskom v území lokálnej samosprávy (aby sa predišlo duplikácii určitého počtu žiakov). Zoznam žiakov cestovateľov sa pripravuje na školský rok 2024/2025 ako samostatná tabuľka **s jednotnou enumeráciou poradového čísla** s povinným podpisom a pečiatkou príslušného orgánu jednotky lokálnej samosprávy. Aby sa mohla spracovať prihláška rýchlejšie a efektívnejšie, vyplňte kompletne informácie pre všetkých študentov v prílohe č. 3.

**Príloha č. 1 a Príloha č. 1a** sa musia zasielať aj elektronicky na túto e-mailovú adresu:

 varga.endre@vojvodina.gov.rs kontakt 487 45 58

Vytlačenú a overenú **Prílohu č. 1 a Prílohu č. 1a** je potrebné spolu s ostatnou súbehovou dokumentáciou zaslať poštou na adresu sekretariátu.